Sasampunipun Roma kawon déning karajan sanès, Métz dipunkuwaosi Frank Merovingian.[4] Salajengipun dipunpandhégani Raja Clovis ingkang tilar donya ing taun 511.[4] Métz ingkang dipunkuwaosi kulawargi trah Frank Merovingian lajeng dipunpérang lan dipunbagékaken dhateng putra-putranipun Raja Clovis.[4] Wewengkon Métz dipunparingaken dhateng Austrasia, ingkang nalika semanten wewengkonipun saking Champagne dumugi Bavaria, lan ugi Belgia lan Luksemburg.[4] Taun 561 Raja Sigisbert ndadosaken Métz minangka kutha krajannipun.[4] Abad ka-4 Métz dipundadosaken kutha krajan wewengkon Merovingian satunggaling karajaan ingkang taksih mlebet Austrasia.[2]